Diari Oficial de la Generalitat Valenciana


Sumari del DOGV 5768, del 22-05-2008 (2008/5386)

Assumpte civil 000446/2006. Notificació de la sentència a Mario de Lapeña Simón.
--------------------------------------------------------------------------------

### Dades del document

Número de DOGV
:   5768

Data del DOGV
:   22-05-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/5386


Data del document
:   13-02-2008

Organisme emissor
:   Jutjat de Primera Instància Número 2 de Dénia

Tipus de document
:   Edicte

Descriptors 

:   * sistema judicial

Assumpte civil 000446/2006. Notificació de la sentència a Mario de Lapeña Simón. [2008/5386]  
Part demandant: Beverly Jane Anne Baxter.  
Part demandada: Mario de Lapeña Simón.  
En el judici referenciat, s'ha dictat la resolució que té el text literal següent:  
«Dispositiva  
Que amb l'estimació parcial de la demanda promoguda a instància de Berverley Jane Anne Baxter representada pel procurador dels tribunals José Vicente Bonet, i assistida per la lletrada Concepción Ginestar Ortolá, contra Mario de la Peña Simón, declarat en rebel·lia i sent-ne part el ministeri fiscal en la representació que té, s'acorda que ambdós progenitors seran titulars de la pàtria potestat del menor Alexander James de la Peña Baxter, si bé la custòdia del menor s'atribuïx a la mare.  
1. Pel que fa al règim de visites a favor del pare, serà d'un dia a la setmana organitzat de la següent forma: el pare podrà visitar el menor després de l'horari lectiu cada dimecres durant dues hores en el punt de trobada que s'establisca pels servicis socials de Calp, i amb supervisió d'estos servicis socials per a evitar danys psicològics en el menor.  
En cas que existisca un punt de trobada a Calp que funcione durant el cap de setmana, el pare podrà veure el menor un dia a la setmana però de la forma següent: un dissabte altern de 09.00 a 13.00 hores, sempre que els servicis socials funcionen en este període de temps i puguen supervisar la visita, i la setmana que no corresponga visita en dissabte, esta tindrà lloc el dimecres després de l'horari lectiu i durant dues hores, i la mare durà el menor al punt de trobada i el recollirà allí.   
2. Pel que fa a la pensió d'aliments a favor del fill menor Alexander James de la Peña el pare pagarà la suma de 210 euros la qual s'actualitzarà conforme a l'IPC, publicat per l'Institut d'Estadística i altre organisme que el substituïsca i haurà de ser ingressada en els primers cinc dies de cada mes en el compte que la mare indique al pare. Així mateix, les despeses extraordinàries hauran de ser pagades per meitat per cada progenitor.  
Pel que fa a les costes processals no hi ha pronunciament.  
Contra esta sentència, es pot interposar recurs d'apel·lació davant l'Audiència Provincial d'Alacant que s'interposarà en el termini de cinc dies des de la notificació a les parts.  
Esta és la meua sentència que pronuncie, mane i firme».  
En atenció al desconeixement de l'actual domicili o residència de la part demandada, per sentència de data d'11 de febrer de 2008 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el tauler d'anuncis del Jutjat per a dur a efecte la diligència de notificació de sentència.  
Dénia, 13 de febrer de 2008.- La secretària judicial: Mª Carmen Varez Breñas.